(Návrh)

**ZMLUVA O POSKYTOVANÍ SLUŽIEB**

**produktového pozáručného autorizovaného servisu produktov Broadcom/CA Technologies**

uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“)   
(ďalej len „**Zmluva**“)

**Zmluvné strany**

|  |  |
| --- | --- |
| **Objednávateľ:** |  |
| Názov: | **Slovenská republika v zastúpení Ministerstva vnútra Slovenskej republiky** |
| Sídlo: | Pribinova 2, 812 72 Bratislava, Slovenská republika |
| Zastúpený: | [●] |
| IČO: | 00 151 866 |
| DIČ:  IČ DPH: | 2020571520  SK2020571520 (registrácia podľa § 7 zákona č. 222/2004 Z. z. o dani z pridanej hodnoty v znení neskorších predpisov) |
| Bankové spojenie: | Štátna pokladnica |
| Číslo účtu: | SK78 8180 0000 0070 0018 0023 |
| BIC/SWIFT kód: | SPSRSKBA |
| Webové sídlo (URL):  Kontaktná/oprávnená osoba:  Tel. kontakt:  E-mail: | <http://www.minv.sk/>  [●]  [●]  [●] |
| (ďalej len „**Objednávateľ**“) |  |

a

|  |  |
| --- | --- |
| **Poskytovateľ:** |  |
| Názov: | **[●]** |
| Sídlo/Miesto podnikania: | [●] |
| Zastúpený: | [●] |
| IČO: | [●] |
| DIČ:  IČ DPH (ak je pridelené):  Bankové spojenie:  Číslo účtu:  BIC/SWIFT kód:  Webové sídlo (URL):  Kontaktná/oprávnená osoba:  Tel. kontakt: | [●]  [●]  [●]  [●]  [●]  [●]  [●]  [●] |
| E-mail: | [●] |
| Zápis: | v Obchodnom registri [●] súdu [●], oddiel [●], vložka č.: [●]  *alternatívne* v Živnostenskom registri Okresného úradu [●], číslo živ. registra: [●] |
| (ďalej len „**Poskytovateľ**“) |  |
| (Objednávateľ a Poskytovateľ spoločne ďalej len „**Zmluvné strany**“ a jednotlivo len „**Zmluvná strana**“) | |

**Článok I  
Úvodné ustanovenia**

* 1. Objednávateľ ako verejný obstarávateľ podľa § 7 ods. 1 písm. a) Zákona o verejnom obstarávaní zriadil dynamický nákupný systém (ďalej len „**DNS**“) s názvom **„IKT zariadenia DNS“ (ID: 19581**).
  2. Objednávateľ prostredníctvom DNS v súlade s príslušnými ustanoveniami Zákona o verejnom obstarávaní zrealizoval konkrétne obstarávanie na predmet zákazky „**Zabezpečenie produktového pozáručného autorizovaného servisu produktov Broadcom/CA Technologies na obdobie 6 mesiacov**“, (ID: 69952) (ďalej len „Verejné obstarávanie“)
  3. Táto Zmluva je výsledkom procesu Verejného obstarávania postupom podľa Zákona o verejnom obstarávaní.
  4. Výsledkom Verejného obstarávania je výber úspešného uchádzača – Poskytovateľa, s ktorým je uzatvorená táto Zmluva.

Článok II

**Predmet Zmluvy**

1. Predmetom tejto Zmluvy je záväzok Poskytovateľa poskytnúť pre Objednávateľaslužbya s nimi súvisiace plnenia uvedené v bode 2.2 tohto článku Zmluvy a v Prílohe č. 1 tejto Zmluvy (spolu ďalej len „**Služby**“, jednotlivo aj „**Služba“**) a záväzok Objednávateľa zaplatiť Poskytovateľovi za riadne a včas poskytnuté Služby odplatu (cenu), tak ako je uvedená v článku II, bode 2.2 tejto Zmluvy. Cena musí byť v súlade s jej štruktúrovaným rozpočtom uvedeným v Prílohe č. 2 tejto Zmluvy.
2. Predmetom tejto Zmluvy je poskytovanie Služieb podľa špecifikácie:

| **Špecifikácia Služieb:** | |
| --- | --- |
| Predmetom zákazky je zabezpečenie produktovej technickej podpory a pozáručného autorizovaného servisu produktov výrobcu, t.j. spoločnosti Broadcom/CA Technologies, ktorý je poskytovaný priamo výrobcom softvéru spolu s lokálnym certifikovaným partnerom výrobcu na obdobie 6 mesiacov. Produkty výrobcu, pre ktoré je potrebné zabezpečiť Služby sú aktívne a sú využívané Objednávateľom a sú bližšie špecifikované v Prílohe č. 1 Zmluvy – Opis predmetu zákazky (ďalej aj „Produkty“) | |
| **Dokumentácia k Službám**: | Podľa charakteru Produktov a poskytovaných Služieb v súlade s Prílohou č. 1 tejto Zmluvy. |
| **Lehota na poskytnutie Služieb:** | Poskytovateľ je povinný začať poskytovať Služby najneskôr do 5 pracovných dní odo dňa nadobudnutia účinnosti Zmluvy v trvaní 6 mesiacov. |
| **Miesto poskytnutia Služieb:** | Miestom poskytnutia Služieb pre Produkty je sídlo Objednávateľa, pričom Služby budú poskytované elektronicky a budú sa poskytovať interaktívne prostredníctvom mailov, cez príslušný portál a pod. v súlade s pokynmi výrobcu Produktov. |
| **Cena za Služby:** | Cena za Služby je výsledkom postupu Verejného obstarávania. Cena za Služby bez dane z pridanej hodnoty (ďalej len „**DPH**“) je špecifikovaná v Prílohe č. 2 tejto Zmluvy (ďalej len „**Cena za Služby**“). |
| **Splatnosť faktúry:** | Tridsať (30) dní odo dňa doručenia faktúry Objednávateľovi v súlade s touto Zmluvou. |
| **Záručná doba:** | Dvadsaťštyri (24) mesiacov. |
| **Lehota na odstránenie vady podliehajúcej záruke:** | Bezodkladne po uplatnení reklamácie najneskôr však do 15 pracovných dní odo dňa uplatnenia reklamácie. |
| **Predmet zákazky financovaný/ spolufinancovaný z fondov Európskej únie:** | NIE |

1. Ak je Zmluvnými stranami definovaný pojem ako zmluvná skratka, pri definícii ktorého bolo použité veľké začiatočné písmeno, účelom zavedenia zmluvnej skratky je lepšia orientácia v texte Zmluvy a pojem má rovnaký význam aj v prípade, ak je uvedený s malým začiatočným písmenom z dôvodu chyby v písaní, ak z kontextu obsahu ustanovenia Zmluvy nevyplýva inak. Ak z obsahu a kontextu ustanovenia Zmluvy nevyplýva iné, zmluvné skratky uvedené a v jednotnom alebo množnom čísle majú rovnaký význam.

Článok III

**Podmienky poskytnutia Služieb**

* 1. Poskytovateľ sa zaväzuje poskytnúť Služby v kvalite podľa Prílohy č. 1 Zmluvy v súlade s jej ustanoveniami, predovšetkým v súlade s dohodnutými technickými a funkčnými charakteristikami podľa Prílohy č. 1 Zmluvy, v súlade so všeobecne záväznými právnymi predpismi platnými na území Slovenskej republiky a technickými normami, podľa ktorých sa poskytovanie Služieb spravuje a podľa pokynov Objednávateľa, v súlade so záujmami Objednávateľa, ktoré sú mu známe, alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Poskytovateľ poznať v súlade s príslušnými všeobecne záväznými právnymi predpismi platnými na území Slovenskej republiky. Poskytovateľ je povinný spolu s poskytnutím Služieb odovzdať Objednávateľovi aj dokumentáciu týkajúcu sa poskytnutých Služieb uvedenú v čl. II, bode 2.2 Zmluvy a v Prílohe č. 1, ak táto bola dohodnutá, a to vždy v slovenskom jazyku alebo spolu s prekladom do slovenského jazyka, za ktorého správnosť zodpovedá Poskytovateľ.
  2. Pred vystavením faktúry a po riadnom začatí poskytovania Služieb vyhotoví Poskytovateľ písomný protokol o poskytovaní Služieb v súlade s touto Zmluvou (ďalej „**protokol o poskytovaní Služieb**“) s uvedením dátumu začatia poskytovania Služieb a rozsahu poskytovaných Služieb a predloží ho na odsúhlasenie Objednávateľovi. Objednávateľ sa v lehote do piatich (5) pracovných dní vyjadrí k protokolu o poskytovaní Služieb, pričom ho Objednávateľ (i) písomne odsúhlasí svojím podpisom alebo (ii) v ňom uvedie svoje výhrady a vráti ho Poskytovateľovi na prepracovanie v súlade s jeho výhradami. Protokol o poskytovaní Služieb podpísaný Objednávateľom zakladá nárok na vystavenie faktúry a musí byť súčasťou faktúry.
  3. Poskytovateľ sa zaväzuje Objednávateľa bez zbytočného odkladu písomne informovať o všetkých okolnostiach dôležitých pre riadne a včasné poskytnutie Služieb, t. j. bezprostredne potom, ako sa o nich dozvedel, a všetkých okolnostiach, ktoré môžu mať vplyv na zmenu, doplnenie alebo udelenie pokynov Objednávateľa voči Poskytovateľovi.
  4. Poskytovateľ sa zaväzuje zachovávať mlčanlivosť o všetkých informáciách alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Poskytovateľovi v rámci predzmluvných rokovaní a pri poskytovaní Služieb podľa tejto Zmluvy (ďalej len „**Dôverné informácie**”). Za dôverné informácie sa pre účely Zmluvy považujú informácie, ktoré sú takto Objednávateľom výslovne označené, alebo sú takto označené príslušným právnym predpisom, alebo z ich povahy vyplýva, že ich za takéto Objednávateľ považuje. Poskytovateľ sa zaväzuje, že použije Dôverné informácie výhradne na účely poskytovania Služieb definovaných v Prílohe č. 1 Zmluvy.
  5. Poskytovateľ je povinný disponovať a preukázať Objednávateľovi bezodkladne na základe jeho výzvy predĺženie/trvanie servisnej zmluvy uzavretej medzi Poskytovateľom a výrobcom Produktov počas celej doby poskytovania Služieb a trvania tejto Zmluvy. Oficiálne potvrdenie o predĺžení/trvaní servisného kontraktu s výrobcom Produktov musí byť súčasťou faktúry ako jej príloha.
  6. Služby podľa tejto Zmluvy sa poskytujú už odo dňa nasledujúceho po exspirácii pôvodne dodávaných Služieb, teda aj počas poskytnutej ochrannej lehoty. Služby technickej podpory sú poskytované v súlade s podmienkami licenčných zmlúv akceptovaných pri nadobudnutí licencií k Produktom.

**Článok IV**

Subdodávatelia, register partnerov verejného sektora

* 1. V Prílohe č. 3 tejto Zmluvy sú uvedené údaje o všetkých známych subdodávateľoch Poskytovateľa, ktorí sú známi v čase uzatvárania tejto Zmluvy, údaje podielu subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  2. Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 3 Zmluvy, a to bezodkladne po tom, ako sa o tejto skutočnosti dozvie.
  3. V prípade zmeny subdodávateľa je Poskytovateľ povinný najneskôr do piatich (5) pracovných dní pred plánovanou zmenou subdodávateľa predložiť/zaslať Objednávateľovi na písomné odsúhlasenie informácie o novom subdodávateľovi v rozsahu údajov podľa bodu 4.1 tohto článku Zmluvy a predmety príslušných subdodávok. Pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  4. Poskytovateľ je zároveň povinný zabezpečiť, aby každý existujúci, ako aj nový subdodávateľ boli vybraní tak, aby spĺňali rovnaké podmienky vyžadované od subdodávateľov vo Verejnom obstarávaní, pričom tieto podmienky je Poskytovateľ povinný kedykoľvek na žiadosť Objednávateľa bezodkladne preukázať. V prípade, ak Objednávateľ písomne odsúhlasí zmenu subdodávateľa, Poskytovateľ vypracuje aktualizovanú Prílohu č. 3 tejto Zmluvy, ktorá v celom rozsahu nahradí pôvodnú Prílohu č. 3 Zmluvy. Zmenu podľa predchádzajúcej vety vykonajú Zmluvné strany vo forme písomného dodatku o zmene zmluvy v súlade s ustanovením § 18 ods. 1 písm. a) Zákona o verejnom obstarávaní.
  5. Poskytovateľ vyhlasuje, že v čase uzatvorenia Zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o registri partnerov verejného sektora**“ a „**Register partnerov verejného sektora**“), pokiaľ sa ho povinnosť zápisu do Registra partnerov verejného sektora týka. Ak sa na strane Poskytovateľa ako Zmluvnej strany podieľa skupina dodávateľov podľa § 37 Zákona o verejnom obstarávaní, má každý člen tejto skupiny dodávateľov povinnosť byť zapísaný v Registri partnerov verejného sektora.
  6. Subdodávateľ alebo subdodávateľ podľa osobitného predpisu, ktorý podľa § 11 ods. 1 Zákona o verejnom obstarávaní má povinnosť zapisovať sa do Registra partnerov verejného sektora, musí byť zapísaný v Registri partnerov verejného sektora, a to najneskôr v čase poskytnutia svojho plnenia Poskytovateľovi.
  7. Povinnosti Poskytovateľa vrátane pravidiel výberu subdodávateľa platia aj pri zmene subdodávateľa počas doby platnosti tejto Zmluvy.
  8. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výbere subdodávateľa, ako aj za výsledok plnenia vykonaného na základe zmluvy o subdodávke.
  9. V prípade, že Poskytovateľ, jeho subdodávateľ podľa Zákona o verejnom obstarávaní alebo subdodávateľ podľa Zákona o registri partnerov verejného sektora, má povinnosť byť zapísaný v Registri partnerov verejného sektora, Poskytovateľ vyhlasuje, že jeho konečným užívateľom výhod zapísaným v Registri partnerov verejného sektora, rovnako ani konečným užívateľom výhod jeho subdodávateľa podľa Zákona o verejnom obstarávaní alebo subdodávateľa podľa Zákona o registri partnerov verejného sektora nie je osoba podľa § 11 ods. 1, písm. c) Zákona o verejnom obstarávaní.
  10. Zmluvné strany sa dohodli, že si pri poskytovaní Služieb a počas doby platnosti tejto Zmluvy poskytnú potrebnú súčinnosť a budú viesť evidenciu požadovaných dokladov súvisiacich s  poskytovaním Služieb.

Článok V

**Cena za Služby**

* 1. Cena za Služby je výsledkom Verejného obstarávania a je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „Zákon o cenách“) a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon o cenách, ako Cena konečná. Cena za Služby  je uvedená v čl. II, bode 2.2 tejto Zmluvy a v Prílohe č. 2 tejto Zmluvy (ďalej len „Cena za Služby“).
  2. Ak je Poskytovateľ platiteľom DPH, k fakturovanej Cene za Služby bude pripočítaná DPH stanovená v súlade so všeobecnými záväznými právnymi predpismi platnými na území Slovenskej republiky v čase dodania Služby/Služieb. Cena za Služby musí zahŕňať všetky ekonomicky oprávnené náklady Poskytovateľa vynaložené v súvislosti s poskytnutím Služieb podľa Prílohy č. 1 tejto Zmluvy.
  3. V prípade, ak Poskytovateľ nie je platiteľom DPH a počas trvania Zmluvy sa v zmysle zákona č. 222/2004 Z. z. o dani z pridanej hodnoty v znení neskorších predpisov stane platiteľom DPH, Cena za Služby sa bude považovať za cenu vrátane DPH. Pre vylúčenie pochybností, zmena Ceny za Služby z tohto dôvodu nie je možná.
  4. Úhrada Ceny za Služby sa uskutoční po riadnom a včasnom začatí poskytovania Služieb Poskytovateľom, formou prevodu na bankový účet Poskytovateľa uvedený v záhlaví Zmluvy.Bezhotovostný platobný styk sa uskutoční prostredníctvom finančného ústavu Objednávateľa na základe faktúry, ktorej splatnosť je dohodnutá v čl. II., bode 2.2 Zmluvy. Faktúra sa považuje za uhradenú dňom odpísania finančných prostriedkov z účtu Objednávateľa na účet Poskytovateľa uvedený v záhlaví Zmluvy.
  5. Neoddeliteľnou súčasťou faktúry bude kópia protokolu o poskytovaní Služieb potvrdená Objednávateľom.
  6. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje alebo ak nebude obsahovať kópiu protokolu o poskytovaní Služieb potvrdeného Objednávateľom resp. iné povinné prílohy podľa tejto Zmluvy, Objednávateľ je oprávnený ju vrátiť na prepracovanie alebo doplnenie a Poskytovateľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa Objednávateľ nedostane do omeškania a nová lehota splatnosti takejto faktúry začne plynúť prevzatím nového, resp. upraveného daňového dokladu.

Článok VI

Záručná doba a zodpovednosť za vady

1. Poskytovateľ poskytuje na Služby záručnú dobu v dĺžke uvedenej v čl. II, bode 2.2 Zmluvy a počas tejto doby sa zaväzuje zabezpečiť odstránenie všetkých vád poskytovaných Služieb. Záručná doba začína plynúť dňom poskytnutia Služieb Objednávateľovi podľa tejto Zmluvy. V prípade reklamácie sa záručná doba predlžuje o čas, počas ktorého bola vada odstraňovaná.
2. V prípade vady zo záruky Služieb počas záručnej doby má Objednávateľ právo na bezplatné odstránenie vád a Poskytovateľ má povinnosť odstrániť vady Služieb na svoje náklady.
3. Objednávateľ sa zaväzuje, že reklamáciu vady zo záruky Služieb uplatní bez zbytočného odkladu po jej zistení, a to písomne vo forme bežné e-mailu adresovaného oprávnenej osobe Poskytovateľa uvedenej v záhlaví Zmluvy.
4. Poskytovateľ zodpovedá Objednávateľovi za škodu, ktorú mu preukázateľne spôsobil v súvislosti s poskytovaním Služieb definovaných v čl. II, bode 2.2 a Prílohe č. 1 Zmluvy.
5. Poskytovateľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Objednávateľom Poskytovateľovi.
6. Poskytovateľ zodpovedá počas celej doby trvania tejto Zmluvy, ako aj počas záručnej doby uvedenej v čl. II, bode 2.2 a v Prílohe č. 1 tejto Zmluvy za vady Služieb, najmä ak predmetné Služby boli poskytnuté odlišne od podmienok uvedených v tejto Zmluvy a jej prílohách. Pri výskyte vady poskytnutých Služieb a uplatnenia nároku z vád vo forme reklamácie podľa tohto článku Objednávateľom sa Poskytovateľ zaväzuje túto vadu odstrániť v lehote uvedenej v čl. II, bode 2.2 a v Prílohe č. 1 Zmluvy. V prípade, ak nebude možné vadu odstrániť alebo ak by si jej odstránenie vyžadovalo plnenie, ktoré by bolo vyššie ako hodnota poskytnutej Služby, má Objednávateľ právo na zľavu z Ceny za Služby, a to až do výšky 100% hodnoty Služby poskytnutej s vadou.
7. Postup pri reklamácii Služieb neupravený v tejto Zmluve sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území Slovenskej republiky.

Článok VII

Ostatné dojednania

1. Zmluvné strany sa výslovne dohodli, že Poskytovateľ nie je oprávnený bez predchádzajúceho písomného súhlasu Objednávateľa postúpiť na tretiu osobu, založiť alebo započítať akékoľvek svoje pohľadávky vzniknuté na základe alebo v súvislosti s touto Zmluvou alebo plnením záväzkov podľa tejto Zmluvy.
2. Zmluvné strany sa dohodli, že v prípade ak podmienky Verejného obstarávania alebo osobitné právne predpisy vyžadujú pre poskytovanie Služieb osobitné povolenia resp. certifikáty, Poskytovateľ je povinný disponovať s takýmito povoleniami resp. certifikátmi a udržiavať ich v platnosti počas celej doby trvania Zmluvy, inak sa porušenie tejto povinnosti bude považovať za podstatné porušenie tejto Zmluvy. Poskytovateľ je povinný kedykoľvek počas platnosti tejto Zmluvy na výzvu Objednávateľa, bezodkladne predložiť Objednávateľovi takéto povolenie resp. Certifikát.
3. Ak pri poskytovaní Služieb vznikne autorské dielo v zmysle zákona č. 185/2015 Z. z. Autorský zákon v znení neskorších predpisov (ďalej len „**Autorský zákon**“) (ďalej len „**Dielo**“), Poskytovateľ udeľuje Objednávateľovi licenciu v rozsahu použitia Diela nevyhnutného na dosiahnutie účelu Zmluvy.

Článok VIII

**Zmluvné pokuty a úroky z omeškania**

* 1. Pre prípad nedodržania podmienok tejto Zmluvy si dohodli  Zmluvné strany nasledovné zmluvné pokuty a úroky z omeškania:

1. za omeškanie Poskytovateľa s poskytovaním Služieb podľa čl. II, bodu 2.2 Zmluvy si Objednávateľ uplatní voči Poskytovateľovi zmluvnú pokutu vo výške 0,05 % z Ceny za Služby, za každý, aj začatý deň omeškania,
2. za omeškanie Poskytovateľa s odstránením vady Služieb v lehote podľa čl. II, bodu 2.2 Zmluvy a v súlade s čl. VI Zmluvy si Objednávateľ uplatní voči Poskytovateľovi zmluvnú pokutu vo výške 0,05 % z Ceny za Služby, s odstraňovaním vád ktorých je v omeškaní, za každý, aj začatý deň omeškania
3. za omeškanie Objednávateľa s úhradou faktúry vzniká Poskytovateľovi právo uplatniť si zákonný úrok z omeškania z nezaplatenej Ceny za Služby za každý, aj začatý deň omeškania,
4. v prípade, že Poskytovateľ poskytne Objednávateľovi Služby, ktoré nespĺňajú stanovené požiadavky na Služby podľa tejto Zmluvy, Objednávateľ si uplatní voči Poskytovateľovi zmluvnú pokutu vo výške 10% z Ceny za takéto Služby,
5. v prípade nepravdivosti vyhlásení Poskytovateľa, ktoré sú uvedené v čl. IV v bode 4.5 a 4.9 Zmluvy, je Poskytovateľ povinný zaplatiť Objednávateľovi zmluvnú pokutu vo výške 30.000,- EUR (slovom: tridsať tisíc EUR)
6. v prípade porušenia povinností Poskytovateľa uvedených v čl. IV a čl. III bod 3.5, Zmluvy si Objednávateľ uplatní voči Poskytovateľovi zmluvnú pokutu vo výške 30% z Ceny za Služby za každé jednotlivé porušenie, čím nie je dotknutý nárok Objednávateľa na náhradu škody, ktorá mu takýmto porušením vznikla.
   1. Zmluvné strany vyhlasujú, že nepovažujú výšku zmluvných pokút za neprimeranú, ale ju považujú za zodpovedajúcu významu povinností, ktoré ochraňuje.
   2. Zaplatením zmluvnej pokuty Poskytovateľom podľa bodu 8.1 tohto článku Zmluvy nezaniká nárok Objednávateľa na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
   3. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Poskytovateľ Objednávateľovi v lehote tridsiatich (30) dní odo dňa doručenia faktúry do sídla Objednávateľa. Pre účely tejto Zmluvy sa za vyššiu moc považujú udalosti, ktoré nie sú závislé od vôle alebo konania zmluvných strán, a ktoré nemôžu Zmluvné strany ani predvídať, ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény, pandémia. Oslobodenie od zodpovednosti za nesplnenie predmetu Zmluvy trvá po dobu pôsobenia vyššej moci, najviac však dva (2) mesiace. Po uplynutí tejto doby sa Zmluvné strany dohodnú o ďalšom postupe. Ak nedôjde k dohode, má Zmluvná strana, ktorá sa odvolala na okolnosti vylučujúce zodpovednosť, právo odstúpiť od Zmluvy.

Článok IX

**Skončenie Zmluvy**

* 1. Zmluvné strany sa dohodli, že Zmluvu je možné skončiť:
  2. písomnou dohodou Zmluvných strán, a to dňom uvedeným v takejto dohode; v dohode o skončení Zmluvy sa súčasne upravia nároky Zmluvných strán vzniknuté na základe alebo v súvislosti s touto Zmluvou,
  3. písomným odstúpením od Zmluvy v prípade podstatného porušenia Zmluvy,
  4. písomnou výpoveďou v súlade s bodom 9.6 tohto článku Zmluvy.
  5. Odstúpenie od Zmluvy sa uskutoční písomným oznámením odstupujúcej Zmluvnej strany adresovaným druhej Zmluvnej strane zároveň s uvedením dôvodu odstúpenia od Zmluvy a je účinné okamihom jeho doručenia druhej Zmluvnej strane. V prípade pochybností sa má za to, že je odstúpenie doručené v súlade s čl. X, bodom 10.4 tejto Zmluvy. Zmluvné strany sa dohodli, že odstúpenie od Zmluvy si budú vždy doručovať na adresu Zmluvnej strany uvedenú v záhlaví tejto Zmluvy.

* 1. Za podstatné porušenie Zmluvy sa považuje:

1. omeškanie Poskytovateľa s poskytnutím Služieb oproti dohodnutému termínu poskytnutia Služieb o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc),
2. ak Cena za Služby bude fakturovaná v rozpore s podmienkami dohodnutými v tejto Zmluve a jej prílohách,
3. Poskytovateľ poskytne Objednávateľovi Služby v rozsahu a kvalite, ktoré sú v rozpore s Prílohou č. 1 Zmluvy a touto Zmluvou,
4. Objednávateľ je v omeškaní so zaplatením faktúry o viac ako šesťdesiat (60) dní po lehote jej splatnosti, a to aj napriek písomnej výzve Poskytovateľa s určením náhradnej lehoty na vykonanie nápravy,
5. Poskytovateľ poruší jeho povinnosti podľa čl. IV a čl. III bod 3.5 tejto Zmluvy,
6. budú zo strany Objednávateľa opakovane reklamované poskytnuté Služby (viac ako trikrát, pričom nemusí ísť o rovnakú vadu).
   1. Objednávateľ je oprávnený písomne odstúpiť od tejto Zmluvy aj v prípade, ak:
7. proti Poskytovateľovi začalo konkurzné konanie alebo reštrukturalizácia,
8. Poskytovateľ vstúpil do likvidácie,
9. Poskytovateľ koná v rozpore s touto Zmluvou a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni.
   1. Objednávateľ je oprávnený odstúpiť od Zmluvy v prípade, ak:
10. existuje dôvod na vylúčenie Poskytovateľa pre nesplnenie podmienky účasti podľa § 32 ods. 1 písm. a) Zákona o verejnom obstarávaní alebo podľa § 40 ods. 8 Zákona o verejnom obstarávaní alebo existuje akýkoľvek iný dôvod na vylúčenie Poskytovateľa stanovený Zákonom o verejnom obstarávaní,
11. táto nemala byť uzatvorená s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
12. Poskytovateľ alebo jeho subdodávateľ nebol v čase uzatvorenia tejto Zmluvy zapísaný v Registri partnerov verejného sektora alebo bol vymazaný z Registra partnerov verejného sektora.
    1. Objednávateľ je oprávnený písomne vypovedať túto Zmluvu aj bez uvedenia dôvodu s výpovednou dobou dva (2) mesiace. Výpovedná doba začína plynúť dňom nasledujúcim po dni doručenia písomnej výpovede druhej Zmluvnej strane.
    2. Odstúpenie od Zmluvy má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.
    3. Ukončením Zmluvy nie sú dotknuté ustanovenia týkajúce sa zodpovednosti za vady, sankcií, náhrady škody a ďalších ustanovení tejto Zmluvy, z ktorých povahy vyplýva, že majú byť zachované aj po ukončení Zmluvy.

Článok X

**Spoločné a záverečné ustanovenia**

1. Akákoľvek písomnosť alebo iné správy, ktoré sa doručujú v súvislosti s touto Zmluvou druhej Zmluvnej strane (každá z nich ďalej ako „**Oznámenie**“) musia byť:
2. v písomnej podobe (v listinnej alebo elektronickej podobe),
3. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Zmluvy.

Pre vylúčenie pochybností sa za písomnú podobu/formu komunikácie podľa tejto Zmluvy považuje aj elektronická komunikácia vo forme bežného e-mailu, spolu s jeho prílohami, vrátane scanov.

* 1. Oznámenie poskytované Objednávateľovi bude zaslané na adresu uvedenú v záhlaví Zmluvy alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom Zmluvy.
  2. Oznámenie poskytované Poskytovateľovi bude zaslané na adresu uvedenú v záhlaví Zmluvy alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom Zmluvy.
  3. Oznámenie nadobúda účinnosť okamihom jeho prevzatia a má sa za prevzaté:

1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
2. v čase jeho doručenia, ale najneskôr v piaty (5.) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
3. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
   1. V prípadezmeny obchodného mena, názvu, sídla, právnej formy, štatutárnych orgánov alebo i spôsobu ich konania za Zmluvnej strany, bankového spojenia alebo čísla účtu, oznámi Zmluvná strana, ktorej sa niektorá z uvedených zmien týka, písomnou formou túto skutočnosť druhej Zmluvnej strane, a to bez zbytočného odkladu, inak povinná Zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá Zmluvná strana. V prípade zmien podľa predchádzajúcej vety nie je potrebný písomný dodatok k Zmluve, písomné Oznámenie je dostačujúce.
   2. Táto Zmluva môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky, najmä v súlade s ust. § 18 Zákona o verejnom obstarávaní, len písomnými a očíslovanými dodatkami, ktoré sa po podpísaní oboma Zmluvnými stranami stávajú neoddeliteľnou súčasťou tejto Zmluvy. Ustanovenie bodu 10.5 tohto článku Zmluvy týmto nie je dotknuté.
   3. Pokiaľ sa niektoré ustanovenie Zmluvy stane čiastočne alebo úplne neplatným alebo neúčinným, nebude to mať vplyv na platnosť a účinnosť ostatných ustanovení tejto Zmluvy. Zmluvné strany sa v takomto prípade zaväzujú dohodou nahradiť také ustanovenie alebo jeho časť iným ustanovením, a to tak, aby hospodársky účel a význam tejto Zmluvy zostal v čo najväčšej miere zachovaný a aby nové ustanovenie zodpovedalo zamýšľanému účelu pôvodného ustanovenia tejto Zmluvy.
   4. V ostatných právach a povinnostiach touto Zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
   5. Zmluvné strany sa dohodli, že prípadné spory vyplývajúce z plnenia tejto Zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
   6. Zmluvné strany vyhlasujú, že túto Zmluvu uzatvorili slobodne a vážne, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
   7. Táto Zmluva nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR. Zverejnenie Zmluvy v Centrálnom registri zmlúv zabezpečí Objednávateľ.
   8. Táto Zmluva je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. V prípade podpisu Zmluvy v listinnej podobe sa Zmluva vyhotovuje v troch (3) vyhotoveniach s platnosťou originálu, z toho dve (2) pre Objednávateľa a jedno (1) pre Poskytovateľa.
   9. Zmluva má nasledujúce prílohy, ktoré tvoria jej neoddeliteľnú súčasť. V prípade rozporov medzi ustanoveniami Zmluvy a jej príloh, majú prednosť ustanovenia uvedené v prílohách.

* Príloha č. 1 – Opis predmetu zákazky
* Príloha č. 2 – Štruktúrovaný rozpočet Ceny za Služby
* Príloha č. 3 – Zoznam subdodávateľov

V [●], dňa [●] V [●], dňa [●]

Za Objednávateľa: Za Poskytovateľa:

....................................................... .......................................................

[●] [●]

[●] [●]

**PRÍLOHA Č. 1**

**OPIS PREDMETU ZÁKAZKY**

**PRÍLOHA Č. 2**

**ŠTRUKTÚROVANÝ ROZPOČET CENY ZA SLUŽBY**

**PRÍLOHA Č. 3**

**ZOZNAM SUBDODÁVATEĽOV**

|  |  |  |  |  |
| --- | --- | --- | --- | --- |
| **Poradové číslo** | **Identifikácia navrhnutého subdodávateľa (obchodné meno, sídlo, IČO)** | **Identifikácia príslušného plnenia** | **Rozsah plnenia vyjadrený v % a sumou** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |